Rimac Automobili najbolja inovativna tvrtka u Srednjoj Europi

by Admin 722

Na ovogodišnjem Deloitteovom natječaju 50 najbrže rastućih tehnoloških tvrtki Srednje Europe plasiralo se 6 hrvatskih tvrtki a Bazzar.hr, platforma za online kupovinu ostvario je najbolji plasman na 5. mjestu.

Rimac Automobili, dobitnik su posebne nagrade za – najdistruptivniju inovaciju jer uspješno primjenjuju novi model poslovanja temeljen na tehnologiji. Rimac Automobili prva su tvrtka iz Hrvatske koja je pobijedila u ovoj kategoriji u konkurenciji 100 prijavljenih tvrtki regije. Rimac Automobili sudjeluju u Deloitteovom natječaju već četiri godine, te su uz ovo priznanje i prethodne tri godine ostvarivali plasman u glavnoj kategoriji 50 najbrže rastućih, priopćili su iz Deloittea. Rimac Automobili tvrtka istinska je elektroenergetska tvrtka koja proizvodi električne hiper-automobile i nudi cjelovita tehnološka rješenja svjetskim proizvođačima automobila.

Veteran prethodnih natječaja Fast 50-a između 2016. i 2018., Rimac je predstavio svoje najnovije vozilo tijekom godine C_Two je automobil koji živi s tehnologijom i koji može postići najveću brzinu od 412 km/s, stoji u pojašnjenju.

Bazzar.hr na petom mjestu

U glavnoj kategoriji Deloitteova natječaja – Technology Fast 50, među 50 najbrže rastućih tehnoloških tvrtki plasiralo se 6 hrvatskih tvrtki.

Hrvatska potrošačka platforma za online kupovinu Bazzar.hr zauzela je 5. mjesto s prosječnom stopom rasta od 2821 posto, Q, koji je na 16. mjestu s rastom od 927 posto, Ars Futura na 27. mjestu sa 685 posto. AG04 Innovative Solutions na 35. mjestu s 551 posto, Delta Reality na 47. mjestu 449 posto, te Agrivi na 50. mjestu s rastom od 432 posto, ove posljednje tri tvrtke prvi puta su se našle na listi najbrže rastućih, a ukupno je na Deloitteovoj ljestvici 37 novih tehno tvrtki.

Litvanska tvrtka Voltas IT najbrže je rastuća u regiji s prosječnom stopom rasta od 5734 posto u periodu 2015.-2018. Voltas IT razvio je pristupačan i jednostavan automobilski sustav dijagnostike za vozače te se njihov ubrzani rast i dalje nastavlja jer se svakodnevno 1000 novih korisnika spaja na njihov sustav. Drugi na ljestvici su prošlogodišnji pobjednici Prusa Research, s.r.o., iz Češke, sa stopom rasta od 4527 posto. Ova se tvrtka pokazala kao jedna od najkonzistentnijih inovativnih kompanija u globalnoj industriji 3D printanja. Treće mjesto na ljestvici pripalo je češkoj tvrtki, Blindspot, osnovanoj 2014. koja se bavi razvojem širokog spektra rješenja umjetne inteligencije (AI), a četvrto mjesto zauzeo je slovački Itrinity, koji pruža SaaS rješenja za internetske trgovce.

Na ljestvici pedeset najbrže rastućih tvrtki 19 je iz Češke, 11 iz Poljske, 6 iz Hrvatske, 5 iz Litve, 3 iz Slovačke i Mađarske te po jedna iz Bosne i Hercegovine, Bugarske i Estonije.

Izvor: Vecernji.hr